ว่ากันตามหลักฐาน ตร.แจงปล่อยตัว หนุ่มขับกระบะ พาสาวข่มขืน หลังรถชนกันเจ็บ
ผกก.สภ.สีชมพู แจงกรณีสาวขี่รถเฉี่ยวกระบะ ถูกคู่กรณีพาไปข่มขืนซ้ำ บอกว่ากันตามพยานหลักฐาน หลังฝ่ายชายอ้างสมยอม พร้อมให้ความเป็นธรรมทั้งสองฝ่ายจากกรณี สาวรายหนึ่ง เมาแล้วขับขี่รถจักรยานยนต์ไปเฉี่ยวชนกับรถกระบะ จนได้รับบาดเจ็บ จากนั้นฝ่ายคู่กรณี ผู้ชายคนขับกระบะ แทนที่จะพาส่งโรงพยาบาล กลับพาไปข่มขืนข้างทาง พอไปแจ้งความกับตำรวจ แต่อ้างว่า ตำรวจปล่อยตัวคู่กรณีไปตามที่เสนอข่าวไปแล้วนั้นความคืบหน้า พ.ต.อ.จำรัส ไชยศักดิ์ ผกก.สภ.สีชมพู จ.ขอนแก่น เผยว่า ขณะนี้พนักงานสอบสวนได้เรียกตัว นายมืด (นามสมมติ) อายุ 23 ปี มาสอบปากคำแล้ว หลังจากถูก น.ส.นก (นามสมมติ) อายุ 21 ปี ผู้เสียหาย อ้างว่า ถูกนายมืดข่มขืน ซึ่งภายหลังการสอบสวน พนักงานสอบสวนได้แจ้งข้อหา ข่มขืนกระทำชำเราหญิงอื่นที่มิใช่ภรรยา เบื้องต้น นายมืด ให้การภาคเสธ แต่ยอมรับว่ามีเพศสัมพันธ์กับฝ่ายหญิงจริง เพราะฝ่ายหญิงสมยอมทั้งนี้ ได้ยังส่ง น.ส.นก ไปตรวจร่างกาย เพื่อหาสารคัดหลั่ง มาประกอบสำนวนในคดีดังกล่าว คาดว่าผลตรวจเร็วสุดจะออกภายในสัปดาห์หน้า และทางตำรวจจะลงพื้นที่ตรวจสอบอีกครั้งว่า ในบริเวณดังกล่าวมีบ้านเรือนประชาชน หรือใครพบเห็นเหตุการณ์ ก็จะเชิญมาสอบสวน เพื่อประกอบสำนวนคดี ซึ่งขึ้นอยู่กับดุลยพินิจของพนักงานสอบสวน และหากมีพลเมืองดีผ่านมาพบเห็นเหตุการณ์ อยากจะเข้าให้ข้อมูลกับตำรวจ ก็สามารถเดินทางมาที่โรงพัก ให้ปากคำเพิ่มเติมได้ และหากผู้กล่าวหาและผู้ถูกกล่าวหา มีหลักฐานหรือพยานแวดล้อมเพิ่มเติม ก็สามารถนำมาเพิ่มให้ทางพนักงานสอบสวนได้ ซึ่งก็ขอยืนยันให้ความเป็นธรรมทั้งสองฝ่าย ถูกผิด ขึ้นอยู่กับพยานหลักฐานว่ากันตามกฎหมายผกก.สภ.สีชมพู ยังกล่าวอีกว่า เหตุผลที่ไม่ดำเนินคดีในวันเกิดเหตุนั้น เนื่องจากพนักงานสอบสวน ได้รับแจ้งเป็นอุบัติเหตุรถจักรยานยนต์ชนท้ายรถกระบะ ทางพนักงานสอบสวนจึงได้ลงพื้นที่ไปตรวจสอบ และทางคู่กรณีทั้งสองฝ่ายตกลงกันไม่ได้ จึงพามาที่โรงพัก เพื่อดำเนินการตามกฎหมาย รวมทั้งการตรวจร่างกายและตรวจวัดปริมาณแอลกอฮอล์ในเลือด ที่โรงพยาบาลด้วย ซึ่งพบว่าฝ่ายหญิงมีปริมาณแอลกอฮอล์ในเลือดอยู่ที่ 100 มิลลิกรัมเปอร์เซ็นต์ จึงได้แจ้งข้อหาในส่วนของเมาแล้วขับ ส่วนฝ่ายชายไม่พบว่ามีปริมาณแอลกอฮอล์ในกระแสเลือดต่อมาฝ่ายหญิงได้กล่าวโทษว่า มีการกระทำชำเรา ทางพนักงานสอบสวน จึงได้ดำเนินการในส่วนนี้เพิ่มเติมภายหลัง ซึ่งก็มีการสอบสวน น.ส.นก ไปเรียบร้อยแล้ว จากนั้นได้เรียกนายมืดมาสอบปากคำ และแจ้งข้อกล่าวหาตามขั้นตอนดังกล่าวด้าน น.ส.นิ่ม (นามสมมติ) พี่สาวของน.ส.นก กล่าวว่า ตอนนี้สภาพจิตใจน้องสาวดีขึ้นกว่าเดิม อยากให้ทางตำรวจดำเนินคดีให้ถึงที่สุด เพราะน้องสาวถูกทำร้ายจิตใจอย่างมาก ทั้งที่ได้รับบาดเจ็บจากอุบัติเหตุแล้วยังมาถูกข่มขืนซ้ำอีก ในขณะเดียวกัน ก็ได้พาน้องสาวไปตรวจร่างกายซ้ำอีกครั้ง เพื่อหาสารคัดหลั่ง เชื้อเอชไอวี และตรวจการตั้งครรภ์ ซึ่งโชคดีที่ไม่พบเชื้อเอชไอวี หรือการตั้งครรภ์ ส่วนการถูกข่มขืนนั้น แพทย์ก็ยังยืนยันว่า พบร่องรอยการถูกล่วงละเมิดทางเพศ และครอบครัวก็ยังยืนยันเหมือนเดิมว่า อยากให้ตำรวจดำเนินคดีกับชายดังกล่าวให้ถึงที่สุด.-สาวสุดช้ำ รถเฉี่ยวกันล้มเจ็บ คู่กรณีกระทำชำเราซ้ำ อ้างแจ้งความ ตร.ปล่อยตัว
ผกก.สภ.สีชมพู แจงกรณีสาวขี่รถเฉี่ยวกระบะ ถูกคู่กรณีพาไปข่มขืนซ้ำ บอกว่ากันตามพยานหลักฐาน หลังฝ่ายชายอ้างสมยอม พร้อมให้ความเป็นธรรมทั้งสองฝ่าย 
รถเฉี่ยว,บาดเจ็บ,ข่มขืน,กระทำชำเรา,ตำรวจปล่อยตัว,ขอนแก่น,ข่าวโซเชียล,ข่าวทั่วไป